Կրթության ազգային պալատ

Կրթության ազգային պալատ, Հյուսիսային Կորեայի ազգային գրադարան։ Գրադարանի շենքը գտնվում է Կիմ Իր Սենի հրապարակում, Տեդոնգան գետի ափին։

Նկարագրություն 
Փհենյանի կրթության ազգային պալատը կառուցվել է 1982 թվականի ապրիլին և բացվել է Կիմ Իր Սենի 70-ամյակի առթիվ։ Շինարարությունը տևել է 21 ամիս։ Շենքը կառուցվել է ավանդական կորեական ոճով։ Գրադարանը, որի տարածքը կազմում է 100 հազար մ², ունի 600 կառույց։ Պալատը բացվել է որպես «ողջ հասարակության համար մտավորականության ծրագրի կենտրոն և որպես գիտելիքի տաճար բոլոր մարդկանց համար»։ Գրադարանի շենքում կարող է տեղավորվել 30 մլն հատոր ։ Գրադարանում կա մոտ 10 800 փաստաթղթեր, գրքեր և ուղեցույցներ՝ գրված Կիմ Իր Սենի կողմից։ Արտասահմանյան հրապարակումները թույլատրվում են միայն հատուկ թույլտվությամբ։ Գրադարանում առկա են նաև Կին Ջոնգ Իլի գործերը։
Լինելով երկրի ազգային գրադարան՝ այս հաստատությունը կազմակերպում է տարբեր թեմաներով դասախոսությունների շարք, ինչպես նաև դասախոսություններ է իրականացնում պետական ծառայողների, կառավարության աշխատակազմի և գիտական անձանց համար։ Այստեղեն նախապատրաստվում կամ վերապատրաստվում ԿԺԴՀ-ի բոլոր բարձրագույն կառավարչական օղակի ներկայացուցիչները, ծայրամասային աշխատավորները և ժողովրդական տնտեսության մասնագետները։

Յուրաքանչյուր կարդացված դասախոսություն փոխանցվում են կրիչների վրա՝ դասախոսության դահլիճում սպառողին տրամադրելու կամ այլ քաղաքների բուհեր ուղարկելու և այդտեղ օգտագործելու համար։

Օտար լեզվի դասընթացների կարող են հաճախել բոլոր ցանկացողները։ Թարգմանությունների բաժինը (աշխատում են պրոֆեսիոնալ թարգմանիչներ և ոլորտի մասնագետներ) պատրաստում է գրքերի և հոդվածների թարգմանություններ աշխարհի առաջատար երկրների պարբերական մամուլից (առաջին հերթին ՝ գիտատեխնիկական թեմատիկայից)։ Դրանք տրամադրում են բոլոր օգտատերերին տարբեր կրիչներով․ ձայնագրությունը կատարվում է դասախոսությունների գլխավոր սրահում (800 տեղ), որն ունի համապատասխան սարքավորումները, այդ թվում նաև  համաժամանակյա թարգմանության համար։ Հնարավոր է անհատական օգտագործման համար պատճենի պատվեր։ Ազգային կրթության պալատում  ընդամենը 17 սենյակ և  մի քանի դասախոսության սրահներ նախատեսված են  ԷՀՄ օգտագործման համար։ ԻՆչպես կրթությունը, այդպես այլ ծառայություններ անվճար են։

Հիմնադրամը ունիվերսալ է։ Հրատարակվում է երկրի տպագրված ապրանքի օրինակը, անցկացվում է գրքերի միջազգային փոխանակում։ Բացի այդ, Ազգային կրթության պալատը ՅՈՒՆԵՍԿՕյի, Միավորված ազգերի կազմակերպության և Առողջապահության համաշխարհային կազմակերպության պաշտոնական հրատարակություննրի ավանդատու է։ Ընդհանուր առմամբ հավաքածուն ունի 20 մլն օրինակ (ըստ 2007 թվականի)։ Գիտական և տեխնիկական գրականությանը հատկացված է հատուկ հավաքածու, որի հետագա բաժանումը կառուցվում է լեզվա-աշխարհագրական սկզբունքով։

Կան 10 մասնագիտացված ընթերցասրահներ 5 հազար մարդու, բաժանորդների համար։ Աշխատում է "գիրք-փոստ" համակարգը, որից օգտվում են եւ առանձին ընթերցողներ, եւ երկրի ձեռնարկությունները, գիտական կազմակերպությունները, ուսումնական հաստատությունները, ինչպես նաև այլ հաստատություններ։

Ազգային կրթության պալատը հագեցած է համակարգիչներով, տեղեկատուներ-մատենագիտական ծառայությունը հասանելի է էլեկտրոնային եղանակով։ Հրատարակվում են կատալոգներ  «Վեգուկ տոսո կոնդոն մոննոկ» («Արտասահմանյան գրքերի ամփոփ կատալոգ»)՝ տարբեր ոլորտներում ժողովրդական տնտեսության մատենագիտական ցուցիչներ։ Միջազգային մակարդակով Ազգային կրթության պալատը հանդես է գալիս ԿԺԴՀ-ի գրադարանային ասոցացիայի անունից, համագործակցում է Գրադարանային ասոցիացիաների և հաստատությունների միջազգային ֆեդերացիայի և այլ արտասահմանյան գրադարանների հետ։

Ազգային կրթության պալատը հանդիսանում է Չուչխեի գաղափարների հետազոտության ազգային կենտրոնմ որտեղ կա ուղեկցող, ով ամեն 90 րոպեն պատմում է Կիմ Իր Սենի և Կիմ Ջոնգ Իլի մասին։ Դասախոսություններ են անց կացվում նաև այլ առարկաների վերաբերյալ։

Պատկերասրահ

Ծանոթագրություններ 

Հյուսիսային Կորեայի պատմություն
Ազգային գրադարաններ
Հյուսիսային Կորեայի մշակույթ